Ivana Bacik

Is í Bacik an ceannaire ar Pháirtí an Lucht Oibre ó Márta 2022. Tháinig  i gcomharbacht ar Alan Kelly.clé|mion|2021
 Saol acadúil 
clé|mion|le Katherine Zappone & Andrew Hyland, 2014
Bhain Bacik céim dlí, LL. B., amach ó Choláiste na Tríonóide agus bhain sí céim LL. M. amach ón London School of Economics. Oibríonn sí mar abhcóide agus múineann sí cúrsaí sa Dlí Coiriúil, sa Choireolaíocht agus Phíonóseolaíocht, agus i dTeoiric an Fheimineachais agus an Dlí. 

Déanann sí taighde sa Dlí Coiriúil agus Coireolaíocht, sa Dlí Bunreachtúil, i dteoiricí an fheimineachais agus an dlí, i gCearta Daonna agus i gceisteanna cothromaíochta sa dlí. 

Rinneadh Comhalta de Choláiste na Tríonóide í sa bhliain 2005.

Ní annamh a luaitear Ivana in aon abairt le Mary Robinson agus Mary McAleese. Bhí an bheirt Mháire ina nOllúna Reid i gColáiste na Tríonóide agus, ar ndóigh, bhaineadar beirt araon oifig Uachtarán na hÉireann amach. Is minic a dhéantar trácht ar Ivana féin mar ábhar uachtaráin.

 Polaitíocht 
Tá seasamh láidir tógtha aici i leith ceisteanna áirithe ('ar son rogha' go háirithe).  Bean í nár chúlaigh ón chonspóid riamh ina saol.  Is beag seachtain a rachas thart gan í a bheith ar an raidió nó an teilifís, nó alt dá cuid ar na nuachtáin.

 1990idí 
Is duine iomráiteach í ó na 1990í nuair a bhí sí i mbun feachtais chun go mbeadh an ginmhilleadh ar fáil mar rogha do mhná.

I dtoghcháin na bliana 1997 níor éirigh le Bacik suíochán a fháil sa Seanad mar iarrthóir neamhspleách i dtoghcheantar Ollscoil Bhaile Átha Cliath. An toradh céanna a bhí ar an iarracht chéanna i 2002. Ní raibh an t-ádh léi mar iarrthóir de chuid Pháirtí an Lucht Oibre ar shuíochán sa Pharlaimint Eorpach i 2004. 

 Seanadóir 
Bhain Bacik suíochán amach i Seanad Éireann sa bhliain 2007 i ndáilcheantar Choláiste na Tríonóide.

Ainmníodh Bacik í mí Bealtaine 2009 mar iarrthóir Pháirtí an Lucht Oibre don fhothoghchán i ndáilcheantar Bhaile Átha Cliath Lár ar an 5 Meitheamh 2009. Níor toghadh í. Fuair sí 4926 vóta ar an gcéad comhaireamh (17%). Bhí sí curtha ar aghaidh mar iarrthóir ag Páirtí an Lucht Oibre ar an suíochán a d’fhág Tony Gregory ina dhiaidh nuair a fuair sé bás mí Eanáir 2009. 

 T.D. 
I mí Iúil 2021, bhuaigh sí fothoghchán Dála Chuan Bhaile Átha Cliath Theas, mar iarrthóir Pháirtí an Lucht Oibre. Fuair Ivana Bacik 8,131 den 26,882 vóta céadrogha. 7,052 a fuair an té ba ghaire di, James Geoghegan ó Fhine Gael.  Bhain an bua seo croitheadh as an lucht ceannais i ngach páirtí sa rialtas ag an am. Atoghadh í ag olltoghchán 2024.

 Pearsanta 
Tá cónaí ar Bacik i bPortobello ina Dáilcheantar lena páirtí agus lena beirt iníonacha.

 Féach freisin 

 Alan Kelly
 Polaiteoirí i gCuan Bhaile Átha Cliath Theas 
 Cuan Bhaile Átha Cliath Theas

 Tagairtí 

Catagóir:Cuan Bhaile Átha Cliath Theas (Dáilcheantar)  
Catagóir:Polaiteoirí as Baile Átha Cliath

Catagóir:Daoine a rugadh i 1968
Catagóir:Daoine beo
Catagóir:Alumni Choláiste na Tríonóide, Baile Átha Cliath
Catagóir:Baill den 24ú Seanad
Catagóir:Baill den 25ú Seanad
Catagóir:Baill den 33ú Dáil
Catagóir:Baill Pháirtí an Lucht Oibre (Éire)
Catagóir:Bandlíodóirí
Catagóir:Dlíodóirí Éireannacha
Catagóir:Feiminigh Éireannacha
Catagóir:Gníomhaithe cearta daonna
Catagóir:Gníomhaithe cearta na mban
Catagóir:Gníomhaithe Éireannacha
Catagóir:Scoláirí Éireannacha
Catagóir:Teachtaí Dála mná
Catagóir:Baill den 34ú Dáil